<https://mozaik-knjiga.hr/proizvod/pismo/#product>
<http://schema.org/description>
"PISMO je roman o životnim pričama dviju žena, žena odvojenih desetljećima, ali povezanih svojim sudbinama.\r\n\r\nSvako toliko pojavi se ljubavna priča koja nas podsjeti kako nam ponekad, u našim najtežim trenucima, nada osvijetli put...\r\n\r\nTina Craig radi od jutra do sutra i volontira u trgovini rabljenom robom kako bi pobjegla iz nesretnog doma i supruga zlostavljača. Provjeravajući džepove nošena odijela, pronalazi staro pismo u još uvijek zalijepljenoj omotnici s poštanskom markom. Tina otvori pismo i pročita ga, a ta odluka zauvijek će promijeniti tijek njezina života. Napisano je 4. rujna 1939. godine. Ganuta je njegovim sadržajem te činjenicom da nikada nije stiglo na pravu adresu. Kreće u potragu za autorom i primateljem toga pisma, želeći doznati što se s njima dogodilo...\r\n\r\nBilly Stirling zna da se ponio kao budala, ali se nada da će ispraviti najveću pogrešku svojega života. Četvrtog rujna 1939. sjeda i piše pismo za koje se nada da će promijeniti njegovu budućnost, nesvjestan činjenice da ga nitko neće pročitati 34 godine… Ta će omotnica s pismom, na kraju, promijeniti mnoge živote i sudbine – na više načina no što je Billy mogao pretpostaviti.\r\n\r\nUživajte u ovom romanu o ljubavi, gubitku i neočekivanim posljedicama u životima zlostavljane domaćice iz 70-ih godina prošlog stoljeća i djevojci sa samog početka Drugoga svjetskog rata.\r\n\r\nKathryn Hughes živi u blizini Manchestera sa suprugom i dvoje djece. Pismo je njezin prvi roman."
<https://mozaik-knjiga.hr/proizvod/pismo/?add-to-cart=138022>